નવી દિલ્હીઃ હજુ સુધી તમે એજ જયું હશે કે જ્યારે કોઈ બેટ્સમેન આઉટ થઈ પેવેલિયન પરત ફરે છે તો પછી તે ફરી રમવા માટે નથી આવતો હોતો . પરંતુ વિંડીઝ - ઈંગ્લેન્ડ વચ્ચે સેંટ લૂસિયમાં રમાઈ રહેલ ટેસ્ટ મેચ દરમિયાન અંપાયરે આઉટ થયેલ બેટ્સમેનને ફરી બોલાવી સૌકોઈને ચોંકાવી દીધા . થયું એવું કે જ્યારે ઈંગ્લેન્ડ બેટિંગ કરી રહ્યું હતું કે ઈનિંગની 70મી ઓવરમાં બેન સ્ટોક્સ આઉટ થઈ ગયો હતો . સ્ટોક્સે અલ્ઝારી જોશેફના બોલ પર સામે તરફ શૉટ માર્યો અને જોસેફે જ શાનદાર કેચ પકડ્યો . એ દરમિયાન અંપાયરે તેમને આઉટ આપી દીધો જે બાદ સ્ટોક્સ પેવેલિયન ચાલ્યો ગયો હતો પરંતુ આ દરમિયાન જ્યારે રિપ્લેમાં જોયું તો માલુમ પડ્યું કે જોસેફે ઓવરસ્ટેપ કરી દીધો હતો અને આ નો બોલ ફેંકી હતી . અંપાયરે જોયું તો તેમણે વધુ મોડું ન કરતા બેન સ્ટોક્સને ફરી બોલાવી લીધો . ક્રિકેટ ઈતિહાસમાં આવું પહેલીવાર જોવા મળ્યું છે જ્યારે અંપાયરે કોઈ ટેસ્ટ ક્રિકેટ મેચ દરમિયાન પેવેલિયન પરત ફરી રહેલ બેટ્સમેનને રમવા માટે પાછો બોલાવ્યો હોય . સ્ટોક્સ હવે પહેલા દિવસની ઈનિંગ ખતમ થયા બાદ 62 રન બનાવીને રમી રહ્યો છે . ટીમનો સ્કોર 4 વિકેટના નુકસાન પર 231 પર પહોંચી ગઈ છે . તેમની સાથે જોસ બટલર 67 રન બનાવીને રમી રહ્યો છે . બંને વચ્ચે 5મી વિકેટ માટે 124 રનની મજબૂત ભાગીદારી બની ચૂકી છે . જાણો આઉટ થયા બાદ સ્ટોક્સ પાછો કેમ આવ્યો સ્ટોક્સનું પરત આવવાનું કારણ આઈસીસીસી દ્વારા બદલવાાં આવેલ એક નિયમ રહ્યું . વર્ષ 2017માં બદલેલ નિયમ મુજબ ક્રિકેટના નિયમ બનાવતી સંસ્થા મેરિલબૉન ક્રિકેટ ક્લબે ક્રિકેટ આચાર સંહિતાની કલમ 31.7માં સંશોધન કર્યું હતું . જે મુજબ અંપાયર કોઈપણ ફેસલામાં દખલ આપી શકે છે જો તેને વિશ્વાસ હોય કે બેટ્સમેન કોઈ ખોટી રીતે આઉટ દીધા બાદ મેદાન પરથી ચાલ્યો ગયો છે , તેવા સંજોગોમાં અંપાયર તેને ફરી બોલાવશે અને આવી સ્થિતિમાં અંપાયર તે બોલને ડેડ બૉલ કરાર આપશે , જેથી ફિલ્ડિંગ કરનારી ટીમ આગળ કંઈ કાર્યવાહી ન કરી શકે . આગામી ડિલીવરી થતા પહેલા અંપાયર કોઈપણ સમયે બેટ્સમેનને ફરી બોલાવી શકે છે , બસ તે ઈનિંગની આખરી વિકેટ ન હોવી જોઈએ . આખરી વિકેટ હોવા પર બેટ્સમેને ત્યારે જ ફરી બોલાવી શકાય છે જ્યાં સુધી અંપાયર મેદાનમાં હાજર હોય . પ્રિયંકા ગાંધીના રોડ શૉમાં ' ચોકીદાર ચોર ' નારા લાગ્યા